ਸਮੱਗਰੀ: ਸੇਂਟ ਸੇਬੇਸਟੀਅਨ ਚਰਚ ਅੰਦਰ ਪਾਦਰੀ ਜੀਜ਼ਸ ਕਰਾਈਸਟ ਦੀ ਖੂਨ ਲੱਗੀ ਮੂਰਤੀ ਨੂੰ ਦੇਖਦੇ ਹੋਏ

ਈਸਾਈ ਭਾਈਚਾਰੇ ਦੇ ਤਿਉਹਾਰ ਈਸਟਰ ਮੌਕੇ ਸ੍ਰੀ ਲੰਕਾ ਵਿੱਚ ਚਰਚਾਂ ਅਤੇ ਹੋਟਲਾਂ ਸਣੇ 8 ਬੰਬ ਧਮਾਕਿਆਂ ਵਿੱਚ ਘੱਟੋ-ਘੱਟ 310 ਲੋਕਾਂ ਦੀ ਮੌਤ ਹੋ ਗਈ ਹੈ ਅਤੇ 500 ਲੋਕ ਜ਼ਖ਼ਮੀ ਹੋ ਗਏ ਹਨ। 

ਸੀਨੀਅਰ ਆਗੂ ਰਜਿਥਾ ਸੇਨਾਰਤਨੇ ਨੇ ਕੋਲੰਬੋ ਵਿੱਚ ਪੱਤਰਕਾਰਾਂ ਨੂੰ ਦੱਸਿਆ ਕਿ ਕੌਮਾਂਤਰੀ ਖੂਫੀਆ ਸੇਵਾਵਾਂ ਨੇ ਅਧਿਕਾਰੀਆਂ ਨੂੰ ਹਮਲੇ ਬਾਰੇ ਦੱਸਿਆ ਸੀ ਪਰ ਪ੍ਰਧਾਨ ਮੰਤਰੀ ਰਨਿਲ ਵਿਕਰਮਸਿੰਘੇ ਤੱਕ ਇਹ ਜਾਣਕਾਰੀ ਨਹੀਂ ਪਹੁੰਚੀ ਸੀ। 

ਸ੍ਰੀ ਲੰਕਾ ਧਮਾਕੇ: ਕੀ ਅੱਤਵਾਦੀ ਸੰਗਠਨ ਆਈਐਸ ਨੇ ਕਰਵਾਏ ਹਮਲੇ?

ਉਨ੍ਹਾਂ ਕਿਹਾ ਕਿ ਬਿਨਾਂ ਕੌਮਾਂਤਰੀ ਨੈੱਟਵਰਕ ਦੀ ਮਦਦ ਦੇ ਇਹ ਹਮਲੇ ਨਹੀਂ ਹੋ ਸਕਦੇ ਸਨ। 

ਰੱਖਿਆ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀ ਹੇਮਾਸਾਰੀ ਫਰਨੈਂਡੋ ਨੇ ਬੀਬੀਸੀ ਨੂੰ ਦੱਸਿਆ ਕਿ ਖੂਫੀਆਂ ਸੇਵਾਵਾਂ ਨੂੰ ਇਸ ਲਈ ਜ਼ਿੰਮੇਵਾਰ ਨਹੀਂ ਮੰਨਣਾ ਚਾਹੀਦਾ ਹੈ। 

ਸ੍ਰੀ ਲੰਕਾ ਦੀ ਸਰਕਾਰ ਨੇ ਇਸਲਾਮਿਕ ਕੱਟੜਵਾਦੀ ਗਰੁੱਪ ਦਿ ਨੈਸ਼ਨਲ ਥੋਵੀਠ ਜਮਾਥ ਨੂੰ ਇਸ ਲਈ ਜ਼ਿੰਮੇਵਾਰ ਠਰਾਇਆ ਹੈ। 

ਇਹ ਵੀ ਪੜ੍ਹੋ

24 ਲੋਕਾਂ ਨੂੰ ਹਮਲੇ ਦੇ ਇਲਜ਼ਾਮ ਵਿੱਚ ਗ੍ਰਿਫ਼ਤਾਰ ਕੀਤਾ ਗਿਆ ਹੈ ਪਰ ਇਹ ਨਹੀਂ ਪਤਾ ਕਿ ਹਮਲੇ ਪਿੱਛੇ ਕਿਸ ਦਾ ਹੱਥ ਹੈ।

ਪੁਲਿਸ ਦੇ ਬੁਲਾਰੇ ਰੂਆਨ ਗੂਨਾਸੇਕੇਰਾ ਨੇ ਦਾਅਵਾ ਕੀਤਾ ਹੈ ਕਿ ਮ੍ਰਿਤਕਾਂ ਦੀ ਗਿਣਤੀ 310 ਹੋ ਗਈ ਹੈ ਪਰ ਉਨ੍ਹਾਂ ਇਹ ਜਾਣਕਾਰੀ ਨਹੀਂ ਦਿੱਤੀ ਕਿ ਚਰਚ ਵਿੱਚ ਕਿੰਨੀਆਂ ਮੌਤਾਂ ਹੋਈਆਂ ਅਤੇ ਹੋਟਲਾਂ ਵਿੱਚ ਕਿੰਨੇ ਲੋਕਾਂ ਦੀ ਮੌਤ ਹੋਈ।

ਇਸ ਵਿਚਾਲੇ ਅਮਰੀਕੀ ਸਟੇਟ ਡਿਪਾਰਟਮੈਂਟ ਨੇ ਸ੍ਰੀ ਲੰਕਾ ਸਫ਼ਰ ਕਰਨ ਸਬੰਧੀ ਇੱਕ ਨਵੀਂ ਚੇਤਾਵਨੀ ਜਾਰੀ ਕਰਦਿਆਂ ਕਿਹਾ, "ਅੱਤਵਾਦੀ ਸੰਗਠਨਾਂ ਦੇ ਹੋਰ ਹਮਲਿਆਂ ਦਾ ਖਦਸ਼ਾ ਹੈ।"

ਇਸ ਵਿੱਚ ਚੇਤਾਵਨੀ ਦਿੱਤੀ ਗਈ ਹੈ ਕਿ ਅੱਤਵਾਦੀ ਥੋੜ੍ਹੀ ਜਾਂ ਬਿਨਾਂ ਚੇਤਾਵਨੀ ਦੇ ਹਮਲੇ ਕਰ ਸਕਦੇ ਹਨ ਅਤੇ ਸੈਲਾਨੀਆਂ ਦੀ ਲੋਕੇਸ਼ਨ, ਟਰਾਂਸਪੋਰਟ ਅਤੇ ਹੋਰਨਾਂ ਖੇਤਰਾਂ ਨੂੰ ਨਿਸ਼ਾਨਾ ਬਣਾਇਆ ਜਾ ਸਕਦਾ ਹੈ।

ਹਮਲੇ ਵਿੱਚ 6 ਭਾਰਤੀ ਅਤੇ ਪੰਜ ਬਰਤਾਨਵੀ ਨਾਗਰਿਕਾਂ ਦੇ ਮਾਰੇ ਜਾਣ ਦੀ ਵੀ ਖ਼ਬਰ ਹੈ

6 ਭਾਰਤੀ ਮਾਰੇ ਗਏ- ਅਧਿਕਾਰੀ

ਖ਼ਬਰ ਏਜੰਸੀ ਪੀਟੀਆਈ ਮੁਤਾਬਕ ਇਨ੍ਹਾਂ ਧਮਾਕਿਆਂ ਦੌਰਾਨ ਘੱਟੋ-ਘੱਟ 6 ਭਾਰਤੀਆਂ ਦੀ ਮੌਤ ਹੋਈ ਹੈ।

ਵਿਦੇਸ਼ ਮੰਤਰੀ ਸੁਸ਼ਮਾ ਸਵਰਾਜ ਨੇ ਤਿੰਨ ਲੋਕਾਂ- ਲਕਸ਼ਮੀ, ਨਾਰਾਇਣ ਚੰਦਰਸ਼ੇਖਰ, ਰਮੇਸ਼ ਦੀ ਪਛਾਣ ਕੀਤੀ ਹੈ। 

ਕੇਰਲ ਦੇ ਮੁੱਖ ਮੰਤਰੀ ਨੇ 58 ਸਾਲਾ ਪੀਐਸ ਰਾਸੀਨਾ ਦੀ ਮੌਤ ਦੀ ਪੁਸ਼ਟੀ ਕੀਤੀ ਹੈ ਜੋ ਕਿ ਉਨ੍ਹਾਂ ਦੇ ਸੂਬੇ ਨਾਲ ਸਬੰਧਤ ਸੀ।

ਕੋਲੰਬੋ ਵਿੱਚ ਭਾਰਤੀ ਹਾਈ ਕਮਿਸ਼ਨ ਨੇ ਕੇਜੀ ਹਨੂਮਾਨ ਥਰਅੱਪਾ ਅਤੇ ਐਮ ਰੰਗੱਪਾ ਦੀ ਪਛਾਣ ਕੀਤੀ ਹੈ। 

ਵਿਦੇਸ਼ ਮੰਤਰੀ ਸੁਸ਼ਮਾ ਸਵਰਾਜ ਨੇ ਕੋਲੰਬੋ ਵਿੱਚ ਜਾਰੀ ਕੀਤੀ ਹੈਲਪਲਾਈਨ ਬਾਰੇ ਟਵੀਟ ਕੀਤਾ ਹੈ।

ਹਮਲੇ ਬਾਰੇ ਜੋ ਕੁਝ ਹੁਣ ਤੱਕ ਜਾਣਦੇ ਹਾਂ

ਦਿਲੀਪ ਨੇ ਦਾਅਵਾ ਕੀਤਾ ਕਿ ਉਨ੍ਹਾਂ ਨੇ ਹਮਲਾਵਰ ਨੂੰ ਚਰਚ ਅੰਦਰ ਦਾਖਿਲ ਹੁੰਦੇ ਦੇਖਿਆ।

ਚਰਚ 'ਚ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਸ੍ਰੀ ਲੰਕਾ ਦੇ ਰਾਸ਼ਟਰਪਤੀ ਦਫਤਰ ਤੋਂ ਜਾਣਕਾਰੀ ਮਿਲੀ ਹੈ ਕਿ ਰਾਸ਼ਟਰਪਤੀ ਮੈਥਰੀਪਾਲਾ ਸਿਰਿਸੇਨਾ ਸੋਮਵਾਰ ਅੱਧੀ ਰਾਤ ਤੋਂ ਦੇਸ ਵਿੱਚ ਐਮਰਜੰਸੀ ਦਾ ਐਲਾਨ ਕਰਨਗੇ।